Държавен вестник, бр. 23, 2010 г., стр. 43

БРОЙ  23	
Д Ъ Р Ж А В Е Н  В Е С Т Н И К 	
СТР.  43  
метални йони. Следователно онези части на 
системата, които са в контакт с технологичния 
поток, са съставени от оборудване, изработено 
или защитено с подходящи материали (такива 
като емайл, флуоровъглеродни полимери, поли­
фенилов сулфат, полиестерен сулфон и графит, 
импрегниран с йонообменна смола).
5.6.4. Системи за подготовка на технологично 
захранване (химически обмен)
Специално проектирани или подготвени 
системи за производство на разтвори на ура­
нов хлорид с висока чистота, за технологично 
захранване на заводи за разделяне на уранови 
изотопи с използване на химически обменен 
процес.
Пояснителна бележка
Тези системи съдържат оборудване за раз­
тваряне, екстракция на разтворителя и/или 
йонообменно оборудване за очистване и елек­
тролитни клетки за възстановяване на U6+ или 
U4+ до U3+. Тези системи произвеждат разтвори 
на уранов хлорид, имащи само няколко час­
ти на милион метални примеси, такива като 
хром, желязо, ванадий, молибден и други дву­
валентни или по-високо валентни катийони. 
Конструкционните материали на частите на 
системата, преработваща U3+ с висока чистота, 
включват емайл, флуоровъглеродни полимери, 
полифенилов сулфат или полиестерен сулфон 
в пластмасова матрица и графит, импрегниран 
с йонообменна смола.
5.6.5. Системи за окисляване на уран (хи­
мически обмен)
Специално проектирани или подготвени сис­
теми за окисляване на U3+до U4+за връщане в 
каскадата за разтделяне на уранови изотопи при 
обогатяване чрез химически обменен процес.
Пояснителна бележка
Тези системи могат да съдържат оборудване, 
като например:
а) оборудване за осъществяване на контакт 
на хлор и кислород с водния поток от оборуд­
ването за разделяне на изотопи и екстракция 
на получаващия се U4+ в разслоения органичен 
поток, подаван обратно от изхода на продукта 
от каскадата;
б) оборудване за разделяне на водата от 
хлороводородната киселина така, че водата 
и концентрираната хлороводородна киселина 
могат да бъдат повторно въведени в процеса 
на подходящи места.
5.6.6. Бързореагиращи йонообменни смоли/
адсорбенти (йонен обмен)
Бързодействащи йонообменни смоли или 
адсорбенти, специално създадени или подгот­
вени за обогатяване на уран, с използване на 
йонообменен процес, включващ порьозни йо­
нообменни смоли с макромрежеста структура 
и/или тънкослойни структури, в които групите, 
участващи активно в химическия обмен, са 
ограничени до покритието върху повърхността 
на неактивната порьозна носеща структура 
и други съставни структури в каквато и да е 
подходяща форма, включително частици или 
нишки. Тези йонообменни смоли/адсорбенти 
имат диаметри 0,2 mm или по-малки и трябва 
да са химически устойчиви на концентрирани 
разтвори на хлороводородна киселина, както 
и достатъчно физически издръжливи така, че 
да не се разрушават в обменните колони. Смо­
лите/адсорбентите са специално създадени за 
достигане на много бърза обменна кинетика на 
урановите изотопи (период на полуобмяна, по-
малък от 10 секунди) и са способни да работят 
в температурен диапазон от 100 градуса С до 
200 градуса С.
5.6.7. Йонообменни колони (йонен обмен)
Цилиндрични колони с диаметър, по-голям 
от 1000 mm, за поместване и поддържане на 
запълнените с йонообменна смола/адсорбент 
съдове, специално конструирани или подготвени 
за обогатяване на уран с използване на процес 
на йонен обмен. Тези колони са изработени или 
защитени с материали (такива като титан или 
флуоровъглеродни пластмаси), корозионноус­
тойчиви на концентрирани разтвори на хлоро­
водородна киселина, и са способни да работят 
в температурен диапазон от 100 градуса С до 
200 градуса С и налягане над 0,7 МРа (102 psia).
5.6.8. Обръщащи йонообменни системи 
(йонен обмен)
а) Специално проектирани или подготвени 
химически или електрохимически възстанови­
телни системи за регенериране на химически 
възстановяващия реагент(и), прилагани в кас­
кади за обогатяване на уран, с използване на 
йонообменен процес.
б) Специално проектирани или подготвени 
химически или електрохимически окислителни 
системи за регенериране на химически окис­
ляващия реагент(и), прилагани в каскади за 
обогатяване на уран, с използване на йонооб­
менен процес.
Пояснителна бележка
В йонообменния процес на обогатяване на 
уран може да се използва например тривалентен 
титан (Ti3+) като редуциращ катион. В такъв 
случай редуциращата система ще редуцира 
Ti4+, а ще регенерира Ti3+. В процеса може 
да се използва например тривалентно желязо 
(Fe3+) като окисляващ катион. В такъв случай 
окислителната система ще регенерира Fe2+ чрез 
окисляване на Fe3+.
5.7. Специално конструирани или подготвени 
системи, оборудване и компоненти за използване 
в заводи за обогатяване на лазерен принцип
Уводна бележка
Съвременните системи за процеси на обога­
тяване с използване на лазери се делят на две 
категории: тези, в които среда на процеса е пара 
от атомите на уран, и тези, в които среда на 
процеса е пара на ураново съединение. Общата 
номенклатура на такива процеси обхваща: пър­